钦定古今图书集成/明伦汇编/交谊典/第043卷 > 《又答贺属》前人
## 钦定古今图书集成/明伦汇编/交谊典/第043卷 > 《又答贺属》前人

外黄初邸客，蜀郡晚琴声。本欲从张耳，何曾说马卿。
定知游道日，非是第如行。高文拟杂佩，善谑间瑶琼。
前书言家室，末叙挂簪缨。问仁宁伐国，扬波岂乱清。
闻有阳台客，常留入梦情。无为嗟独割，空引助庖名。

忽闻朝市变，斯乐眇难追。意气酒中改，容颜镜里衰。
祁寒伤暮节，落景促馀晖。野旷蓬常转，林遥鸟倦飞。
故友轻金玉，万里嗣音徽。乡关不可望，客泪徒霑衣。